EN DOKUMENTARSERIE FRA NETFLIX
Las Vegas, Nevada.
Det er Buffalo Jim Buffalo Wrestling Show.
Han var Buffalo Jim, og han var et lys av glede og liv.
Uansett hvor du drar: "Buffalo Jim!"
Las Vegas Review-Journal kåret ham
til Las Vegas' mest fargerike personlighet i 2005.
Han slo til og med ordføreren.
Fred og kjærlighet.
- Fra hjertet. - Takk.
Fra hjertet, mine venner.
I helgen ble den djerve mafiafienden, Buffalo Jim Barrier,
funnet død i et lokalt motellrom.
Det var ingen klare tegn på forbrytelse.
I kveld uttrykker Barriers venner og slekt sine sterke mistanker.
Vi tror alle at han ble drept.
Trass i det han trodde var pågående trusler mot hans sikkerhet,
nektet Jim Barrier å gi etter.
Vi trodde det var en felle.
Det føltes ikke riktig.
Jeg vet at det er folk der ute som ønsker sannheten like mye som meg.
Vi fortjener rettferdighet for vår far.
6. april 2008 klokka 11.30
på et Motel 6 på Boulder Highway,
banker stuepiken på døra til rom 105
for å se om det er greit å vaske rommet.
Når hun åpner døra, legger hun merke til en herre som sover på senga.
Hun kommer tilbake klokka 12.30 og legger merke til at han fortsatt sover.
13.10 vender stuepiken tilbake og finner ham i samme stilling.
En annen stuepike rister ham for å se om han er våken,
og da tror de at han er død.
Voldsetterforskerne stilte på åstedet tidlig på ettermiddagen.
Liket ble funnet liggende på senga med ansiktet opp og skjorta åpen,
med en pute bak hodet
og buksene nede rundt anklene.
Det var et hvitt, pulveraktig stoff i skjegget og på skjorta.
Tilstanden liket ble funnet i var litt mistenkelig
fordi det ikke var noe tydelig tegn på hvorfor han var død.
Etter en stund identifiserte de ham som James Barrier.
Gikk under navnet Buffalo Jim.
Jeg er Buffalo Jim, og det er nok en fredag kveld, broder,
her i Vegas Town!
Barrier var en ekte Las Vegas-kar,
proffwrestler, bilmekaniker, politisk kandidat...
Vær så god, sir. Buffalo Jim Barrier.
Barrier bygde en gigantisk, animert, røykspyende pappmasjé-bøffel.
Jeg tenkte Vegas-folk ville like det.
Min far, Buffalo Jim Barrier, elsket Las Vegas.
De strålende lysene
og begeistringen, showene, restaurantene.
Og han var en som skilte seg ut.
Han var en som lyste opp et rom når han kom inn.
Bare en personlighet.
Hans far var cherokee.
Han underviste oss om vår bakgrunn
og minte oss alltid på
at du husker dine forfedre og husker din slektslinje.
Det er viktig.
Hans barndom var ikke så enkel.
Han begynte å jobbe på en bensinstasjon som 15-åring
med oljeskift sammen med sin eldre bror.
Han sov på bensinstasjongulv,
og storebror lærte ham knepene.
Han begynte å utføre reparasjoner fra varebilen sin.
Og til slutt kom han seg opp til det nivået han var på
med eget bilverksted som han startet sent på 70-tallet.
Auto & Marine, kan jeg hjelpe?
Han fikset mange utrolige biler.
Jeg vet at han fikset en bil en gang for Wayne Newton og Robert Goulet.
Det er kjendiser i andre delstater
som også kom med sine biler til hans verksted.
Han var en veldig omsorgsfull og hardtarbeidende person.
Han sørget alltid for vår familie.
Det var fire av oss i oppveksten.
Jeg har en storesøster som heter Jessica.
Så har jeg en søster som heter Elise.
Og så lillesøster Jerica.
Min mor var forelsket i min far. Hun elsker ham fortsatt.
Men i 2000 forlot min mor ham,
og vi flyttet til Seattle, Washington, fordi mamma har en søster der.
Til slutt dro Jerica til min far, og han behandlet Jerica som en dronning.
De dro sammen overalt.
De er bare uatskillelige.
Hver dag var en spennende dag. Noe nytt.
Han var så morsom. Han bidro alltid med spenning.
Og han elsket alltid wrestling.
Brannmannsløft!
Herregud!
Ny tungvektsverdensmester,
Johny "Psycho" Paine!
Buffalo ville drive sitt eget skole- og wrestlingfirma.
Jeg er her i kveld på Buffalo Jim's Wrestling School, broder.
Han kalte det Buffalo Wrestling Federation.
Jøss!
Der går Tall, the Twin ut!
Å, fremad!
Hans stil var brutal!
En ring på hver finger.
Fredag kveld!
Han gikk med denne skuddsikre vesten som var laget av kuler.
Det er Buffalo Jim!
Alle ville omgås Buffalo.
Vi skal til topps, Buffalo!
Buffalo var kul å være sammen med, og vi passet sammen.
Ble straks veldig gode venner.
Han fikk ham opp! Body slam!
Hans tv-show var på kveldskabel-tv.
Og han hadde en enorm følgerskare. Det var så camp.
Nok en fredag kveld. Buffalo Jim's Wrestling Show!
Her er Little Buffalo!
Jeg bestemte meg for å delta i hans wrestlingshow i en episode.
Ta ham, Buff!
Navnet Little Buff ble til fordi jeg var hans medhjelper.
Liker det! Vet du hva?
Det var gøy.
Han visste å lage et show.
Man vet aldri hva som vil skje.
Det varte i ca. seks år. Det var bare han og jeg.
Vi står foran familiens hjem.
Dette er hjemmet vi bodde i. Dette var min fars drømmehjem.
Han elsket å være her oppe.
Han så opp på fjellet
og så en indianerhøvding i fjellet, og han sa:
"Dette skal bli mitt fjell."
Og når jeg er her nå, føles det ikke på samme måte.
Det er ikke det samme uten han.
5. APRIL 2008, 19.20
Den kvelden nevnte min far
at han skulle møte en venn til middag.
Han sa: "Jeg er hjemme før klokka 24."
Ca. 21.30 sendte jeg ham en SMS,
men han svarte ikke.
Jeg ringte ham igjen senere på kvelden,
og han svarte ikke.
Jeg prøvde å ringe min far om morgen igjen,
og han svarte ikke.
Det var foruroligende for meg.
Pappa tar ikke telefonen. Hva er det som foregår?
Ca. klokka 14 var jeg sammen med min søster Elise,
og jeg får en telefon fra en politibetjent
som sier at hun ringer om min far.
Hun sa: "Jeg må snakke med en voksen."
Jeg var bare 15.
Elise var da 20 år.
Så jeg gikk desperat for å hente Elise.
Jeg skrudde opp lyden på telefonen, så jeg kunne høre samtalen.
Elise tok telefonen. Jeg hørte betjenten si:
"Din far er død."
"Og du må komme til Motel 6 på Boulder Highway
for å identifisere liket."
Under hele bilturen til Motel 6
gråt vi ukontrollert, og Elise råkjørte på riksveien.
Vi prøvde å komme oss dit så fort vi kunne.
Da vi kjørte opp foran motellet,
ble vi kontaktet av en politibetjent fra metro-politiet
og invitert inn på motellrommet
for å identifisere min fars lik.
Dette er rommet der min far ble funnet død.
Han lå her på båren da vi gikk inn i rommet.
Han lå i en kroppspose, og glidelåsen på posen var dratt ned.
Det øyeblikket
er så vondt å huske og tenke på.
De fant ham liggende på senga her.
Vi kunne ikke tro
at vår far lå død foran oss på et motell.
Det er virkelig vanskelig å se dette rommet.
Det var det siste stedet jeg så ham før begravelsen,
og jeg ga ham en klem.
Siste gang jeg rørte ved ham var i dette rommet.
Og han var så kald.
Og jeg husker bare at politiet måtte be meg om å slippe taket
fordi de måtte fjerne liket.
Jeg ville ikke gi slipp på ham.
Politiet ga oss ingen opplysninger om hvordan han ble funnet
eller hva som skjedde med min far.
Politiet ga Elise og meg en konvolutt med bilnøklene, lommeboka,
mobilen og kvitteringen fra motellet.
Jeg tok straks frem telefonen
og tenkte at jeg skulle se gjennom samtaleloggen
for å se hvem han sist hadde snakket med.
Det var en melding.
Så jeg hørte på telefonsvareren hans
for å finne ut hvem som hadde lagt igjen meldingen.
Denne personen er kanskje den siste han snakket med.
I meldingen sa hun: "Hei, Buffalo. Dette er Lisa.
Er alt ok?"
Og hun sa det med bekymringsfull stemme.
Så jeg ringte nummeret, og kvinnen svarte, og jeg sa:
"Er du Lisa?"
Og hun svarte ikke.
Jeg sa: "Kjenner du Buffalo Jim?"
Hun sa: "Jeg kjenner ikke Buffalo Jim", og hun la på.
Kvinnen som snakket i telefonsvareren, var samme kvinne som tok telefonen.
Hvorfor la hun igjen en talemelding som uttrykte bekymring for min far?
Jeg sa til Elise: "Nei, hun vet noe!
Hun lyver. Hvordan kunne hun ikke kjenne vår far?
Det er samtalelogg her. Hun la igjen en talemelding."
Jeg var i California på ferie,
og jeg fikk en telefon fra min søster Elise.
Hun sa: "Jennifer, pappa ble funnet død. Jeg kvitterte nettopp ut liket."
Jeg fikk sjokk. Jeg satt der målløs.
Det var rart fordi Buffalo hadde ikke ringt meg på et par dager.
Og så ringer telefonen.
Det står Buffalo Jim.
Og da jeg tok den,
var det hans datter.
Hun sier:
"Johny, pappa er død."
Å gå fra den tilstedeværelsen i ditt liv hele tiden...
Det var annerledes da alt ble slutt.
Bang. Akkurat der.
CLARK FYLKE NEVADA RETTSMEDISINERKONTOR
Om morgenen 7. april 2008
ble jeg bedt om å obdusere Mr. Barrier.
Når noen blir funnet død på et hotellrom,
er det utenfor deres vanlige miljø.
Hvis man skal være konservativ, noe jeg var,
ville man ansett det som et drap til det motsatte var bevist.
Mr. Barrier hadde ingen signifikante, ytre skader.
Han ble ikke skutt, ikke knivstukket. Han ble ikke slått, ikke kvalt.
Han hadde et hvitt, pulveraktig stoff på nesa og i skjegget.
Jeg testet for en rekke stoffer,
i tillegg til vanlig dop.
Det eneste positive funnet var kokain.
Det laveste, dødelige nivået for kokain
er på mellom 100 og 200 nanogram per milliliter.
Mr. Barriers blodnivå var rundt 250.
Han hadde alvorlig hjertesykdom,
og dødsårsaken var en kombinasjon av hjertesykdommen og kokainen.
Jeg fastslo dødstidspunktet til mellom 19.00 og 21.00 5. april 2008.
Da vi fikk opplysninger fra en toksikologirapport,
fikk jeg et stort sjokk.
Vi kunne ikke tro det,
for jeg så ham aldri bruke noen som helst slags dop
eller drikke alkohol eller feste.
Buffalo elsket å gå ut og kose seg.
Men han brukte aldri dop med meg i nærheten.
Jeg har et minne om Buffalo som sier: "Jeg spiser rent,
og jeg er i mitt livs beste form."
Pappa fortalte meg at på 80-tallet
pleide han å ta kokain iblant.
Han var ikke stolt av det,
men i hele mitt 24 år lange kjennskap til min far,
har jeg aldri sett ham bruke dop av noe slag.
Om det var sant at han hadde kokain i seg og hadde gjort det selv,
ville jeg blitt sjokkert.
Det hadde vært helt atypisk
for den Buffalo jeg kjente
fordi Buffalo hadde hatt et kokainproblem og var stolt av at han hadde beseiret det.
Da vi skulle identifisere liket,
var det ingen bevis på kokain i motellrommet i det hele tatt.
Hvor kom kokainen fra, og hvorfor var den ikke på åstedet?
Hva angår pulveret som ble funnet i skjegget og barten,
vet vi ikke engang om det var kokain.
De vet ikke om det var ren kokain. De vet ikke om det var utblandet kokain.
De sa bare hvitt pulver.
Testet noen kokainen på nesa hans,
skjorta eller skjegget for å se hva nivået var?
Nei.
Vi sitter rundt spisebordet,
og mine søstre så på meg og sa: "Jennifer, han ble lurt."
"Hva skal vi gjøre? Vil noe bli gjort?"
Noe var galt.
Det var en forbrytelse.
Den kvelden min far døde
vet vi at han fikk en talemelding fra en kvinne som het Lisa.
Jeg sa til politiet: "Vær så snill å se på denne kvinnen."
Etterforskerne hadde på et tidspunkt sporet opp
en ung dame som var på rommet med Mr. Barrier den natta han døde.
Hun hadde fortalt dem at
hun hadde hatt et langvarig forhold til Mr. Barrier.
HAN HAR HJULPET MEG
Hun sa at hun ringte Mr. Barrier
og ga telefonen til en venn, en annen mann,
som ville prate om å selge ham en motorsykkel.
MIN VENN VIL SELGE EN SYKKEL
Ifølge hennes forklaring
var grunnen til at hun ringte ham
at hun hadde en venn hos seg i byen fra Arizona.
Han trengte penger og ville selge sykkelen.
Men den personen ble aldri nevnt igjen.
Pappa forlot huset og bestemte seg for å dra og møte henne.
Lisa sa at hun og Buffalo Jim
skulle møtes på bensinstasjonen på Charleston Boulevard,
og så kjørte de til Motel 6 på Boulder Highway.
Hun sa at Mr. Barrier parkerte en Rolls-Royce
på baksiden av Motel 6.
20.22 blir Buffalo Jim sett i vestibylen på Motel 6
og får et nøkkelkort til rom 105.
Ca. 30 sekunder senere
subber Buffalo sakte foran motellkontoret.
Og bak ham er en lav kvinne i silhuett.
Hun følger etter tre - fire skritt bak. Det var Lisa.
Lisa sa at da de var inne på rom 105...
...lekte de en seksuell fantasilek.
Den unge damen forklarte at Mr. Barrier brukte mye kokain
og opptrådte paranoid.
Hun ville roe ham ned ved å si at han må drikke vann.
Hun sier at Mr. Barrier legger seg på senga,
og han begynner å vri seg.
Han klemmer brystet med begge hender, sier hun, som under et mildt slag.
Hun forlater Buffalo Jim i motellrommet.
Lisa tok en taxi tilbake til bensinstasjonen der hun hadde satt bilen.
21.30 legger hun igjen en melding på Buffalo Jims mobiltelefon
og spør om han har det bra, men han svarte henne aldri.
Hun nevnte at hun hadde kjent ham i årevis.
Så hvis man hadde kjent noen i mange år,
hvorfor ringer man ikke politiet hvis de får et slagtilfelle?
Jeg lurer fortsatt på den fyren hun var sammen med
som ville selge motorsykkelen.
Hvor var han?
Han ble aldri avhørt.
Hvor er motorsykkelen?
Min far sjekket inn på motellet 20.22.
Men rommet hans ble åpnet sju minutter før han kom dit
med en romnøkkel.
Noen hadde gått inn på rommet
kort før Buffalo gikk inn.
Det var sent på kvelden. Kan det ha vært en renholder?
Veldig usannsynlig.
De jobber vanligvis om ettermiddagen.
I nøkkeladgangsrapporten
identifiseres det hvilken nøkkel som blir brukt.
Om det er en bestyrernøkkel, en rengjøringsnøkkel.
Det sto at det var en gjestenøkkel.
Det sier meg at noen var på rommet og ventet på at han skulle sjekke inn.
Vi er bare i sjokk over at det ikke ble undersøkt eller sett på
som en mulig forbrytelse, og det er urovekkende for oss.
Da min far ble funnet død i Motel 6-senga,
hadde han en brettet dollar-seddel i lommeboka.
Han brettet aldri penger i lommeboka.
Han var kjent for å ha mye kontanter på seg.
Hvorfor satt han igjen med én dollar?
Jeg hadde hørt at det var et veldig beryktet mafiadrapstegn.
Meldingen bak å ha en dollar igjen i lommeboka var en beskjed om:
"Hei, vi fikk deg. Dette er et drap. Den som ler sist, ler best."
Barriers venn, tidligere rådmann Steve Miller,
mistenker forbrytelse
og sier at Barrier fikk drapstrusler de siste dagene.
Før han døde
fikk min far mange dødstrusler,
og de kom i ulike former.
Første gang jeg la merke til at min far fikk
trusselbrev og trusseltelefoner
var to år før han døde.
Han fikk telefoner...
...på kontoret fra ukjente nummer,
med en mann som skriker inn i telefonen:
"Jeg skal drepe deg!"
Jeg pleide å si til ham: "Pappa, du får trusler. Er du bekymret? "
Han sa: "Nei, jeg bare lo det vekk.
Jeg må være forsiktig.
Pass på meg."
Han sa: "Jeg viker ikke
og lar noen ta noe fra meg."
Drapstruslene min far mottok
skyldtes trolig tvisten
mellom nabovirksomheten, The Crazy Horse Too, og min far.
Crazy Horse Too var en herreklubb.
Den lå rett ved siden av Buffalos verksted.
Det var den mest vellykkede klubben byen kunne forestille seg.
Den ble eid av en mann som het Rick Rizzolo.
Rick Rizzolo hadde et rykte i Las Vegas
som en lite hyggelig person for folk som sto ham imot.
Det gikk rykter om mafiainnblanding ved Crazy Horse.
Er noe av det bevist? Ja.
Tvisten begynte kanskje i 1998
da Buffalo ikke ville gi avkall på plassen sin
for utvidelsen av Crazy Horse Too,
og det ble bare verre.
De vil flytte meg. Jeg har fire barn å mette, så jeg tror ikke det.
Det ville trolig koste halvannen million å flytte ham derfra på rett vis,
men de tilbød ham ingenting.
"Hvorfor skal jeg flytte?
Hvis du ikke betaler, blir jeg."
Og det var da problemene oppsto, fra det øyeblikket.
Han har et Auto Marine-verksted,
og som andre mekanikere forlater folk bilen sin over natta.
Det var mye hærverk på verkstedet.
Min far dro for kvelden. Neste dag dukket han opp på verkstedet,
og biler var skadet...
Dekk var punktert.
Far ville tape økonomisk.
Kampen pågikk kontinuerlig.
Far måtte selv betale for å reparere skader som var blitt gjort.
Bilmekaniker Jim Barrier sier
at toppløsklubben bare har brakt problemer til nabolaget.
De setter inn falske brannfelt,
bruker byens parkeringsvakter til å bøtelegge mine kunder.
I årenes løp hadde klubben begynt å utvikle dette voldsryktet.
Det ble snakket mye om utkastere som banket opp noen av kundene.
Et av de påståtte ofrene er denne mannen, Kirk Henry, en turist fra Kansas
som sa han fikk brukket nakken
etter en kveld med lap dance og drikking på Crazy Horse.
Det var en rekke ting som ble påstått,
mange av dem ble dokumentert.
Og det kom til et punkt
der Buffalo fikk en enorm skademengde.
Det nærmet seg hundre tusenvis av dollar.
Så med alle de tapte inntektene og innblandingen i hans forretninger
og tilsiktet påføring av følelsesmessige kvaler på Buffalo,
gikk jeg til søksmål på Buffalos vegne for en million dollar i denne saken
for å skaffe ham litt erstatning.
Mens søksmålet pågikk,
kom det frem at en gang rundt 1995
hadde FBI faktisk tatt en titt på Crazy Horse,
selv før Buffalo hadde sin kamp med dem.
Jeg ble pålagt å jobbe på mafiaprogrammet sammen med FBI.
Og tilbake på 80-, 90- og 2000-tallet,
var mafiaen involvert i å drive disse strippeklubbene rundt i byen.
Strippeklubber tjener mer penger per kvadratmeter enn et kasino.
For det meste er det kontanter. Ingen betalte skatt av disse pengene.
Et av stedene i Las Vegas hvor man fant tilstedeværelse
av alle mafiafamiliene i De forente stater
var i Crazy Horse Too,
og Buffalo Jims bilverksted lå rett ved siden av.
Så vi hadde en pågående etterforskning fordi de i klubben
var involvert i skatteunndragelse, utpressing,
og andre typer ulovlige aktiviteter.
Mange ansatte i Crazy Horse har kommet under FBI-gransking.
Klubbens eier, Rick Rizzolo,
innrømmer å ansette folk med kriminell bakgrunn,
men han har nektet for å ha begått noe kriminelt i klubben.
I løpet av den tidsrammen ga Buffalo FBI opplysninger
om hva som foregikk på Crazy Horse.
Buffalo Jim sendte oss kasser med bevis,
vanligvis på en ukentlig basis
i omtrent to år.
Han skrev ned det folk fortalte ham og sendte det inn til oss.
Det var veldig nyttig.
20. februar 2003
gjennomførte vi ransakingsordren på Crazy Horse Too.
Vi hadde to SWAT-team
og 80 eller 100 agenter.
Det har tatt sin tid.
Det har vært problemer her siden Crazy Horse Too flyttet inn.
Etter alle disse årene får de endelig denne fyren.
En gang i 2006 ble det inngått en tilståelsesavtale
der Rick Rizzolo ville tilstå skatteunndragelse.
Og så tidlig i 2007
ble Rick Rizzolo dømt til ett år og én dag.
Far følte lettelse over at Rizzolo hadde havnet i fengsel
siden han visste at Rizzolo hadde skapt mye røre for ham og familien.
Han forsikret meg om at alt ville gå greit,
at jeg alltid ville være beskyttet, og at jeg alltid ville være trygg.
Dessverre sonte Rick Rizzolo bare ti måneder på grunn av god oppførsel.
Så han slapp ut i mars 2008
og fikk husarrest.
Dager før Buffalo Jims mystiske død i et motellrom,
ble hans mangeårige nemesis, uærlige klubbeier Rick Rizzolo,
løslatt fra føderalt fengsel.
Rick Rizzolos husarrest varte i bare en uke, til 4. april 2008.
Buffalo døde 5. april.
Rizzolo slipper ut av fengsel, og Buffalo er død dagen etter.
Hva pokker skjer her?
Enda en merkelig tilfeldighet.
Jeg ble fortalt at Lisa, kvinnen på motellrommet,
hun var stripper og jobbet på Crazy Horse Too
i mange år.
Jobbet hun på Crazy Horse, måtte hun kjenne Rick Rizzolo.
Og Buffalo ender død den kvelden sammen med Lisa på motellet.
Det får meg til å tro at hun var en del av planen om å lure min far.
Det var noe annet som skremte meg
og fikk meg til å føle at noe ikke stemte.
Etter at politiet ringte om at vår far ble funnet død,
kjørte min søster og jeg rundt hele bygningen her
og lette etter vår fars kjøretøy,
og vi så det ikke noe sted.
Rolls-Royce var hans yndlingseiendel.
Og så spurte vi politibetjenten: "Hvor er bilen?"
Og politibetjenten sa: "Vi vet ikke hvor bilen er."
Det er en veldig liten parkeringsplass.
Man kan ikke overse en Rolls-Royce på den parkeringsplassen.
Det fins ingen skjulte steder.
Hvor er den?
6. april 2008, den dagen da liket ble funnet,
friga politiet rom 105 til Motel 6-ledelsen.
Så klokka 17.30
ble Mr. Barriers Rolls-Royce funnet på en Motel 6-parkeringsplass.
etter at betjenter ikke kunne finne den tidligere.
Elise fikk en telefon fra en overkonstabel ved metropolitiet i Las Vegas.
De sa at bilen var der.
"Hva mener du? Den var ikke der." Bilen er der.
Det var så mye forvirring om det.
Politiet har påbegynt en savnet bil-undersøkelse,
og så dukker bilen opp etter noen timer.
Jeg vet ikke hva som skjedde med bilen. Kanskje de ikke så den tidligere på dagen.
Kanskje noen hadde adgang til bilen.
Barriers bil ble gjennomsøkt av politiet.
Søket førte ikke til noen mistenkelige bevis.
Ingen avtrykk. Ingen hår. Ingenting.
Det er veldig rart.
Det er noen ting som bare...
Jeg syns man kanskje burde ha sett nøyere på dette.
Noe annet som er veldig motstridende i saken
er at det er to telefoner som står oppført i politirapporten,
og de var ikke min fars telefoner.
MOTOROLA MOBIL
Dette var min fars telefon.
Denne telefonen står ikke oppført i politirapporten.
Det er en telefon som vises. Det er en sølvfarget telefon.
De har den oppført i rapporten, men vi fikk den aldri.
Vi vet heller ikke om pappa hadde den telefonen.
Hvem sin telefon er dette? Og hvorfor var den på hans rom?
Dette er inngangen til den beryktede nattklubben Crazy Horse Too.
Barriers slektninger er sikre på at den tidligere klubbeieren
kan ha spilt en rolle i det som skjedde med Barrier.
Jeg snakket med min far den torsdagen før han døde,
og han sier: "Rick Rizzolo ble nettopp løslatt."
Min far sa at hvis de skulle ta ham,
særlig Crazy Horse Too-folkene,
"ville de få det til å se ut som jeg døde av en overdose blant kvinner."
Det var min siste samtale med min far.
Og min far fikk et brev den dagen han døde.
Det står: "Mr. Barrier,
møter har vært arrangert på forskjellige steder i byen
av Rick Rizzolo.
Vær forsiktig. Han har skumle planer.
Han bruker folk til å komme nær deg.
Han vil bruke en kvinne for å få tilgang til din virksomhet."
I helgen ble liket av den 55 år gamle Barrier
funnet i et motellrom på Boulder Highway.
Politiet sier det ikke blir formell etterforskning.
Man skal alltid se på mulige mistenkte.
Hvis det er sant at han fikk anonyme trusler,
og at det ble gjort mange negative ting mot hans virksomhet,
og at han til slutt dør,
er det nok til å etterforske.
Da Buffalo døde,
døde søksmålet mot Rick Rizzolo sammen med ham.
Man kan ikke miste stjernevitnet.
Saken var sterk mens han levde.
Da han døde, var det ingen sterk sak.
Min far kom på kant med noen svært mektige mennesker,
og jeg tror han ble drept for det.
Min teori er at de fikk ham inn i en sårbar situasjon.
Kanskje de tvinger kokain i ham.
I Barriers tilfelle
kunne det være noe i systemet hans som vi ikke oppdaget.
Det er mulig at han enten ble tvunget på en eller annen måte
til å ta kokain på et nivå han ikke var vant til,
eller at han ble lurt
fordi kokain kan komme i forskjellig styrkegrad
når man kjøper den på gata.
Man vet ikke nøyaktig hvor sterk den er.
Jeg tror min far ble lokket av den kvinnen, Lisa.
Vi vet ikke hva som skjedde. Vi vet ikke hvordan han endte på motellet.
Det ble ikke etterforsket skikkelig, så vi kunne vite det.
Mange forteller meg at som en ut-av-fengsel-gave
bestemte noen seg for å bli kvitt Buffalo.
Det ville vært den største tjenesten noen kunne gjort Rick Rizzolo.
Hvem vet om det skjedde?
Hele saken lukter vondt.
Han døde under høyst mistenkelige omstendigheter.
Dette må ses på som et drap.
Jeg syns timingen er svært mistenkelig.
Jeg vet ikke om Buffalo Jim inntok kokainen frivillig eller ikke,
men jeg sitter igjen med flere spørsmål enn svar.
RICK RIZZOLO OG "LISA" AVVISTE FORESPØRSLER OM Å BLI INTERVJUET
I september 2006 stengte endelig Crazy Horse
etter at skjenkebevillingen ble inndratt.
Og i august 2019
hadde bygningen til de grader forfalt.
Omstreifere hadde brutt seg inn, og den ble til slutt kondemnert.
Etter at Buffalo døde
påtok Jennifer Barrier seg å drive Buffalos verksted
for å fullføre de pågående prosjektene, bilene.
Så ble bilverkstedet nedlagt til slutt.
Her i Las Vegas mistet vi vår mest fargerike personlighet.
Han er bare en stor klodrian som alle elsket.
Og morsom.
Det ble et hull i vår by da han døde,
som vi aldri vil kunne fylle.
Hei!
- Baby Buff! Godt å se deg! - Så godt å se deg!
Buffalo hadde noe spesielt ved seg.
Når han var der, fulgte folk ham.
Han elsket å være Buffalo Jim, og det gjorde ham glad.
Jeg savner ham veldig.
Jeg håper døtrene hans vet at de betydde så mye for ham,
og han ville vært veldig stolt av dem.
Han elsket virkelig jentene.
De siste 13 årene har vært svært vanskelige.
Jeg mistet min beste venn. Jeg mistet min far.
Jeg følte meg alene i mange år etter at han døde.
I 1999 kjørte min far og jeg til Mount Charleston.
Et sted vi dro til annenhver måned.
Og vi satt på hytta og drakk varm sjokolade sammen.
Min far sa til meg:
"Skulle noe skje meg, ville du klart deg?" Og jeg sa: "Ja, men hva betyr det?"
Jeg vet nå hva det betydde.
Det er folk der ute som vet sannheten.
Jeg håper de står frem og snakker med oss.
Vi vil bare vite hva som skjedde med vår far.
HVIS DU HAR OPPLYSNINGER OM DET MYSTISKE DØDSFALLET
TIL "BUFFALO JIM" BARRIER, KONTAKT
UNSOLVED.COM
Tekst: Øystein Johansen